105 
Caudales vertebrae numerosae, (21 numerantur in specimine incompleto) 
praeter excultos processus spinosos superiores et inferiores , longissimis 
quoque transversis gaudent , ita tamen , ut inferiores spinosi in quarta 
demum incipiant, et in undevigesima dispareant, quum in decima secunda 
jam desideretur processus spinosus superior nullaque fere vestigia pro- 
cessuum transversorum in decima septima adsint. Quo fit, ut extremae 
vertebrae caudales sensim tenuiores et longiores evadant, utraque parte 
extrema paullo tumidiore, apophysibus articularibus anticis validioribus, 
posticis tenuioribus instructa. 
Ossa sterni et pelvis paullo recedunt a consimilibus affinium generum 
ossibus. Illud (Tab. xiii. fig. 5) media parte ossea, tanquam corpore, at 
reliqua cartilaginea excellit ; corpus osseum anteriora versus in processus 
duos laterales rectos acuminatosque excurrit, qui claviculam osseam ac 
tenuem , sursum incurvam sibi antepositam gerunt ; cartilaginea pars 
sternalis plana versus posteriora majoribus duobus foraminibus lateralibus 
aliisque duobus intermediis minoribus pertusa, utrinque quatuor cartilagines 
costales simplices et quintam inde a basi furcatam gerunt, quae postrema 
omnium longissima, cunctarum aliarum more costam figit, at altera parte 
crassiore et longiore atque incurva longum iter in abdomine conficit , 
neque cum costa jungitur. 
Scapula (/. c. fig. 7.) e duplice parte intimius connata exstructa, formam 
perquam similem offert , qualem quoque in Psammosauro descripsimus ; 
rotundata itaque excellit parte, ad sternum conversa, postice dein prope 
foveam articularem excisa, et antice processu longiore, ad claviculam 
(/. 0 . fig. 6.) proficiscente, notata, quo et ipso ibidem duae nascuntur 
excisurae; supremae parti scapulari figitur alia cartilaginea, ab initio 
angusta ac dein sensim latior, dilatato margine rotundato pluribus fora- 
minibus majoribus pertuso. 
Eichwald Faun. casp. cauc.^ 
14 
